Da pynman ya ka Youth Parliament hajrong i pep skur chiteiñ por – Wyrta\nDa pynman ya ka Youth Parliament hajrong i pep skur chiteiñ por\nJowai: Ka Nehru Yuva Kendra Jowai dei ya krehlang wa ka Tyllilang Sports Club Lapangap da pynman ko ya ka Block Level Neighborhood Youth Parliament ynne ka sngi ha Lapangap Pyllun Community Hall.\nYa kani ka Youth Parliament da pynman hajrong ka phang i pep skur chiteiñ por wei da emlang leh ki waheh kam u Wanshwa Siangshai, Winson Shylla, Skem Siangshai, Lasting Marbaniang wa ka Jolika Krem kawa man leh kam ka bru chemphang (Resource Person) ha kani ka sngi wei da pynlai ya ka yalang da u Dominic Sumer.\nKa Jolika Krem man ko leh kawa sikai skur kawa da batai ya kiwa chong chnong chaphang i pep skur ki khynnah chiteiñ por kawa ye u man neidaw wa duna wa ym biang ki skur namo wa em i leh chiliang wei em leh kiwa yoh kurim smat dang heipor wa lai skur, i duna wa kyrchaan wa ka poisa yow lai skur.\nDa ong ko wa emkaam wa ka chnong wow yaleh ki wow pyndooh ya waroh ini yow pynduna yeini waroh.\nDa pynkut ya ka yalang da ki ktien e khublei ya ki paidbah da u General Secretary u Saikial Sumer.\nHadooh 13 ngut kiwa chah kset hapoh krem mooyong ha EJH\nPsiah Quarter Final sa ka Wahiajer SC ha ka lympung football ha Moodymmai